เรียน ท่านผู้ว่าราชการกรุงเทพมหานคร

ข้าพเจ้า ชนิดา สินสำรวย เป็นผู้อยู่อาศัยในซอย ลาภทวี ถนน ศรีนครินทร์ 29 เขตสวนหลวง กรุงเทพฯ ขอร้องเรียนปัญหาน้ำท่วมขังภายในซอย ซึ่งเกิดขึ้นเป็นประจำทุกครั้งที่มีฝนตกหนัก ส่งผลกระทบต่อการใช้ชีวิตประจำวันและความปลอดภัยของผู้ซึ่งอาศัยอยู่ในซอยนี้ 

ที่ผ่านมาพวกเราภายในซอยได้เคยร้องเรียนปัญหานี้ไปยังสำนักงานเขตสวนหลวง แต่ได้รับคำตอบว่าถนนในซอยดังกล่าวเป็นพื้นที่ส่วนบุคคล สำนักงานเขตไม่สามารถดำเนินการช่วยเหลือได้ เนื่องจากมีข้อจำกัดในการดำเนินการหลายอย่าง

ทั้งนี้ ข้าพเจ้ามีความเห็นว่า ปัญหาน้ำท่วมในซอยนี้อาจอยู่เหนืออำนาจของสำนักงานเขตที่จะดำเนินการแก้ไขได้ ข้าพเจ้าจึงขอความกรุณาจากท่านผู้ว่าฯ ซึ่งน่าจะมีอำนาจในการพิจารณาหรือหาแนวทางแก้ไข เพื่อให้ปัญหานี้ได้รับการดูแลอย่างเหมาะสมและทันท่วงที

ปัญหาน้ำท่วมนี้ได้สร้างความเดือดร้อนในหลายด้าน เช่น ระดับน้ำที่ท่วมสูงจนเกินตัวถังโดยเฉพาะรถยนต์ขนาดเล็ก ทำให้ยานพาหนะเสียหายและไม่สามารถสัญจรได้สะดวก นอกจากนี้ ระดับน้ำที่สูงเกินขอบรองเท้าบูทของผู้ที่จำเป็นต้องเดินเท้าเข้าออกซอย ยังเพิ่มความเสี่ยงต่อการเกิดอุบัติเหตุหรือการบาดเจ็บได้ง่ายขึ้น โดยเฉพาะในช่วงที่ฝนตกต่อเนื่องส่งผลให้น้ำสูงจนและมองไม่เห็นพื้นทางเดินอย่างชัดเจน

อีกทั้ง น้ำท่วมขังเป็นเวลานานยังเป็นแหล่งสะสมของสัตว์เลื้อยคลานและสัตว์มีพิษ โดยมีการพบงูและสัตว์อันตรายอื่น ๆ เข้ามาในพื้นที่บ่อยครั้ง ส่งผลต่อความปลอดภัยของผู้อยู่อาศัยในซอย โดยเฉพาะเด็กและผู้สูงอายุที่ต้องเผชิญกับความเสี่ยงเหล่านี้

ในซอยนี้มีผู้อยู่อาศัยประมาณ 10 หลังคาเรือน และมีผู้ที่จำเป็นต้องใช้การเดินเท้าเข้าออกเป็นประจำ เนื่องจากไม่มีพาหนะส่วนตัว ทำให้การใช้ชีวิตของพวกเขายากลำบากยิ่งขึ้นในช่วงน้ำท่วม

ข้าพเจ้าได้แนบรูปถ่ายและวิดีโอของสภาพน้ำท่วมในซอย เพื่อให้ท่านพิจารณาและเข้าใจปัญหาที่เกิดขึ้นได้อย่างชัดเจน

จึงขอความอนุเคราะห์จากท่านผู้ว่าฯ ในการช่วยเหลือและแก้ไขปัญหานี้โดยเร่งด่วน เพื่อให้ประชาชนในพื้นที่สามารถใช้ชีวิตได้อย่างปลอดภัยและสะดวกมากยิ่งขึ้น

ขอแสดงความนับถือ
ชนิดา สินสำรวย

45 ซอย ลาภทวี ถนน ศรีนครินทร์ 29
สวนหลวง กรุงเทพฯ 10250
082-968-4545

 ความสูงระดับหัวเข่า น้ำท่วมมาแล้วน้อยกว่า 1 สัปดาห์